Jegyzőkönyv
  

Készült: 2013. október 10-én az Önkormányzati Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László



Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor.

Javaslatot tesz az ülés napirendjére az alábbiak szerint:

Napirend:

1./Idősek napjának megbeszélése

Előadó: polgármester

2./ Egyéb ügyek

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
178/2013.(X.10.) határozata
Napirend elfogadása

Kunpeszér Község Önkormányzat Képviselő-testülete 2013. október 10. napján megtartott ülésének napirendjét a következők szerint határozza meg:

1./Idősek napjának megbeszélése

Előadó: polgármester

2./ Egyéb ügyek

Előadó:polgármester

I.Napirendi pont tárgyalása

Idősek napjának megbeszélése

Előadó: polgármester

Németh László polgármester elmondja, hogy az idősek napjára 2 bogrács szürke marhát főzet krumplival. 125 fő került meghívásra, az 55 évet betöltött nők és a 60 év feletti férfiak, ahogyan az elmúlt években is. Megmutatja a meghívót. 11 órakor kezdődik a műsor az ünnepi megnyitókkal. 12 órakor kerül tálalásra az ebéd és 13 óra 30 perckor kezdődik Dankó Szilvia 1 órás műsora.
Kovács Lászlóné képviselő asszony elmondja, hogy a visszajelzések pozitívak, nagyon örülnek az idősek Dankó Szilviának.

II.Napirendi pont tárgyalása

Egyéb ügyek

Előadó:polgármester

Németh László polgármester elmondja, hogy 
- még az idei évben meg kell csináltatnunk a kisgéptárolót, melyre 750.000,- Ft támogatást kaptunk a munkaügyi központtól.
- a hulladéklerakó rekultivációja a KEOP-2.3.0/2F-2008-0002 számú projekt keretében megvalósult. 3 mintavételi kút található a lezárt hulladéklerakó területén. A támogatási szerződés 5 éves fenntartási időszakban utógondozási feladatokat ír elő az önkormányzat számára. Döntést kell hozni arról, hogy ezt a feladatot saját hatáskörben látjuk el, vagy a költségek ismeretében döntünk a feladatok teljes vagy részbeni ellátásra vonatkozó egyedi megállapodás megkötéséről. Javasolja, hogy az utógondozási feladatok elvégzéséről a költségek ismeretében döntsön majd a testület.

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
179/2013.(X.10.) határozata

Rekultivált hulladéklerakó utógondozása

1. Kunpeszér Községi Önkormányzat Képviselő-testülete úgy határozott, hogy a „Közép-Duna Vidéke Hulladékgazdálkodási Rendszer, hulladéklerakók rekultivációja” elnevezésű, KEOP-2.3.0/2F-2008-0002 számú projekt keretében rekultivált, az Önkormányzat tulajdonát képező települési szilárd hulladék lerakó rekultivációjához kapcsolódóan a támogatási szerződés szerinti 5 éves fenntartási időszakban végzendő, a rekultivációs engedélyben az önkormányzat, mint engedélyes számára előírt utógondozási feladatok elvégzéséről a várható költségek ismeretében dönt.
2. Ennek érdekében felhatalmazást ad a Közép-Duna Vidéke Hulladékgazdálkodási Önkormányzati Társulásnak árajánlatok beszerzésére.

Felelős:képviselő-testület

Határidő: folyamatos


-a kistérségi megállapodást módosítani szükséges, mivel A családsegítés és gyermek jóléti szolgáltatás Apostagon a Kossuth L. 1.-ből átköltötött a Nagy Lajos tér 4.-be. A feladatellátásra használatba átadott ingatlanvagon (nyitva álló helységek) változásának átvezetése szükséges a társulási megállapodásban is. A Dunavecse, Kossuth L. u. 1. feladatellátásra használatba átadott ingatlan vagyon pontos címe Dunavecse, Kossuth L. u. 4. (Előterjesztés a jkv. 1. számú melléklete)

 A KESZI alapító okiratában helyesbíteni szükséges a gyermekjóléti szolgáltatás telephelyének pontos címét. Az alapító okiratban a szolgáltatás nyújtás korábbi telephelye szerepelt. (Előterjesztés a jkv. 2. számú melléklete)

A módosító okirat tartalmazza a változásokat.

Kérem a KESZI alapító okiratának és az alapító okiratot módosító okiratnak az elfogadását valamint a társulási megállapodás előterjesztés szerinti módosításának elfogadását.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
180/2013.(X.10.) határozata

1. Kunpeszér Községi Önkormányzat Képviselő-testülete (a továbbiakban: képviselő-testület) úgy határoz, hogy az KESZI alapító okirat módosító okiratot és az egységes szerkezetű alapító okiratát a határozat melléklete szerinti tartalommal elfogadja. 

2. A Képviselő-testület úgy határoz, hogy a FKDM TKT módosított, egységes szerkezetbe foglalt alapító okiratát a határozat melléklete szerinti tartalommal elfogadja.

Felelős:képviselő-testület

Határidő: azonnal

A határozatról értesülnek:

- FKDM TKT Kunszentmiklós Kélvin tér 12.

- Irattár

· a Kormány a 1611/2013.(IX. 5.) határozatával döntött a helyi önkormányzatok szociális célú tűzifavásárláshoz kapcsolódó kiegészítő támogatásról. A pályázat részletszabályait az 57/2013.(X.4.) BM rendelet tartalmazza. A pályázat benyújtási határideje 2013. október 15. Javasolja a pályázat benyújtását a rendelet szerint maximálisan igényelhető 74 m3 kemény lombos fafajtára vállalva a támogatáson felüli 2000Ft/erdeim3+Áfa mértékű önrészt.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
181/2013.(X.10.) határozata

Szociális célú tűzifavásárláshoz kapcsolódó támogatási igény benyújtása

1. Kunpeszér Községi Önkormányzat Képviselő-testülete úgy dönt, hogy támogatási igényt nyújt be a helyi önkormányzatok szociális célú tűzifavásárláshoz kapcsolódó kiegészítő támogatásra.

2. A támogatási igény: 74 m3 kemény lombos fa.

3. A Képviselő-testület vállalja az 57/2013.(X.4.) BM rendelet 1.§ (3) bekezdésében kemény lombos fafajta esetében  a támogatás felhasználásnak feltételeként a támogatáson felül előírt 2000 Ft/erdei m3+Áfa mértékű önrészt, melyet  a 2013. évi költségvetéséből biztosít a tartalék terhére.
Felelős:képviselő-testület

Határidő:2013. október 15.
· Gajdácsi Zsuzsanna 6096 Kunpeszér  Kossuth Lajos utca 48. száma alatti lakos szeretné megvásárolni a kultúrházból kikerült bejárati ajtót. Elmondja, hogy azt sem most, sem a közeljövőben várhatóan sehol sem tudjuk felhasználni. Az ajtó egyik üvege meg van pattanva. Javasolja  az ajtó eladását. Kéri a vételárra a javaslatokat, amennyiben egyetértenek a képviselők az ajtó eladásával. 
Varga Attila elmondja, hogy véleménye szerint 100.000,- Ft körül mozoghat egy ilyen ajtó ára használtan is.

Milon László és Kovács Lászlóné egyetértenek abban, hogy kérelmező nem tudná ezt az összeget kifizetni.

Németh László javasolja, hogy az elmondottak alapján 50.000,- Ft-ért kerüljön értékesítésre az ajtó.

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
182/2013.(X.10.) határozata

Ajtó eladása
Kunpeszér Községi Önkormányzat Képviselő-testülete úgy határozott, hogy a Művelődési házból kikerült bejárati ajtót eladja Gajdácsi Zsuzsanna 6096 Kunpeszér  Kossuth Lajos utca 48. száma alatti lakos részére 50.000,- Ft-os vételáron.
Felelős:polgármester

Határidő:azonnal

Mivel az ülésnek több napirendje, kérdés és hozzászólás nem volt, a polgármester azt 9 órakor bezárta.

Km.f.

Németh László                            

       Boskóné Dr. Tabányi Annamária


polgármester                                  

               
aljegyző
